CSP พุ่งซิลลิ่ง! รับผลงานปี 63 พลิกกำไร 84.3 ลบ. หลังค่าใช้จ่ายลดฮวบ
CSP พุ่งซิลลิ่ง! รับผลงานปี 63 พลิกกำไร 84.3 ลบ. หลังค่าใช้จ่ายลดฮวบ ล่าสุดอยู่ที่ 0.92 บาท บวก 0.21 บาท หรือ 29.58% มูลค่าซื้อขาย 1.81 ล้านบาท
CSP พุ่งซิลลิ่ง! รับผลงานปี 63 พลิกกำไร 84.3 ลบ. หลังค่าใช้จ่ายลดฮวบ ล่าสุดอยู่ที่ 0.92 บาท บวก 0.21 บาท หรือ 29.58% มูลค่าซื้อขาย 1.81 ล้านบาท
1 มี.ค. 2564

ผู้สื่อข่าวรายงานว่า ราคาหุ้นบริษัท ซีเอสพี สตีลเซ็นเตอร์ จำกัด (มหาชน) หรือ CSP ล่าสุด ณ เวลา 16.07 น. อยู่ที่ 0.92 บาท บวก 0.21 บาท หรือ 29.58% สูงสุดที่ 0.92 บาท ต่ำสุดที่ 0.73 บาท ด้วยมูลค่าซื้อขาย 1.81 ล้านบาท

ทั้งนี้ ราคาหุ้น CSP ปรับตัวขึ้นอย่างร้อนแรง หลังรายงานผลกำไรปี 63 เท่ากับ 84.3 ล้านบาท จากปีก่อนที่ขาดทุน 127.45 ล้านบาท กำไรสุทธิเพิ่มขึ้นจำนวน 211.75 ล้านบาท คิดเป็นร้อยละ 166.14
โดยมีสาเหตุหลักเกิดจากค่าใช้จ่ายรวม จำนวน 2,408.35 ล้านบาท ลดลงจากปีก่อน จำนวน 502.47 ล้านบาท คิดเป็นร้อยละ 17.26 โดยมาจาก 1.ต้นทุนขายสินค้า จำนวน 2,258.61 ล้านบาท ลดลงจากปีก่อน จำนวน 470.01 ล้านบาท คิดเป็น ร้อยละ 17.23 เนื่องจากปริมาณขายที่ลดลงร้อยละ 0.92 และมีการโอนกลับขาดทุนจากการลดมูลค่าสินค้า จำนวน 31.79 ล้านบาท เนื่องจากราคาขายสินค้าเพิ่มขึ้นตามสภาวะตลาดและการบริหารต้นทุนสต๊อคสินค้าของบริษัทที่ดีขึ้น
2.ค่าใช้จ่ายในการบริหาร จำนวน 81.32 ล้านบาท ลดลงจากปีก่อน จำนวน 26.26 ล้านบาท คิดเป็นร้อยละ 24.41 เนื่องจากกลับรายการหนี้สงสัยจะสูญ จำนวน 7.76 ล้านบาท จากการรับชำระหนี้จากลูกหนี้ที่เคยตั้งค่าเผื่อหนี้สงสัยจะสูญ ในงวดบัญชีก่อน รวมไปถึงบริษัทฯมีนโยบายลดค่าใช้จ่ายส่วนต่าง ๆ ออกมาเพื่อควบคุมต้นทุนโดยรวมให้ดีขึ้นด้วย
3.ต้นทุนทางการเงิน จำนวน 42.64 ล้านบาท ลดลงจากปีก่อน จำนวน 6.39 ล้านบาท คิดเป็นร้อยละ 13.03 เนื่องจากการลดลงของเงินกู้ยืมระยะสั้นจากสถาบันการเงินที่บริษัทฯกู้มาใช้ในการซื้อสินค้าและวัตถุดิบ รวมถึงเงินหมุนเวียนภายในบริษัทฯซึ่งเป็นไปตามนโยบายของฝ่ายบริหารที่ต้องการลดต้นทุนในการเก็บสินค้าและวัตถุดิบให้น้อยลง